นันโตะ

นันโตะ (Nanto-shi) เป็นนครแห่งหนึ่งในจังหวัดโทยามะ ประเทศญี่ปุ่น ตั้งอยู่ในพื้นที่ภูเขาทางมุมทิศตะวันตกเฉียงใต้ของจังหวัดโทยามะ ทางทิศเหนือของจังหวัดกิฟุ เป็นที่ตั้งของหมู่บ้านประวัติศาสตร์โกกายามะ แหล่งมรดกโลกของยูเนสโก มีขนาดพื้นที่ทั้งหมด sqmi มีจำนวนประชากร ณ วันที่ 1 มีนาคม ค.ศ. 2025 ประมาณ 44,115 คน และมีความหนาแน่นของประชากร 66 คนต่อตารางกิโลเมตร

**ภูมิศาสตร์**
นครนันโตะตั้งอยู่ในพื้นที่ทางตะวันตกเฉียงใต้ของจังหวัดโทยามะ มีอาณาเขตทางทิศตะวันตกติดกับจังหวัดอิชิกาวะ และทิศใต้ติดกับจังหวัดกิฟุ พื้นที่ตอนเหนือของเมืองอยู่ในที่ราบโทจิ ส่วนพื้นที่ตอนใต้ของเมืองเป็นภูเขา พื้นที่ส่วนใหญ่เป็นชุมชนกระจัดกระจายตามลักษณะเฉพาะของภูมิภาคนี้ในญี่ปุ่น ภูมิภาคต่าง ๆ ของนครนันโตะประกอบด้วยฟูกูโนะ ฟูกูมิตสึ โจฮานะ อิโนกูจิ และอินามิ

**เทศบาลข้างเคียง**
 จังหวัดกิฟุ
** นครฮิดะ
** หมู่บ้านชิรากาวะ- จังหวัดอิชิกาวะ
** นครคานาซาวะ
** นครฮากูซัง- จังหวัดโทยามะ
** นครโอยาเบะ
** นครโทนามิ
** นครโทยามะ

**ภูมิอากาศ**
นครนันโตะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) มีลักษณะเด่นคือฤดูร้อนที่ไม่ร้อนจัด และฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในนันโตะอยู่ที่ 13.6 °C ปริมาณน้ำฝนเฉลี่ยทั้งปีอยู่ที่ 2,410 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.3 °C และต่ำสุดในเดือนมกราคมอยู่ที่ประมาณ 2.0 °C

**สถิติประชากร**
ตามข้อมูลสำมะโนประชากรของญี่ปุ่น จำนวนประชากรของนครนันโตะลดลงในช่วง 60 ปีที่ผ่านมา

**ประวัติศาสตร์**
พื้นที่ที่ปัจจุบันเป็นนครนันโตะ เคยเป็นส่วนหนึ่งของแคว้นโบราณที่ชื่อแคว้นเอ็ตจู
เทศบาลนครนันโตะจัดตั้งขึ้นเมื่อวันที่ 1 พฤศจิกายน ค.ศ. 2004 จากการควบรวมกันของเมืองฟูกูโนะ เมืองอินามิ เมืองโจฮานะ หมู่บ้านอิโนกูจิ หมู่บ้านคามิไตระ หมู่บ้านไทระ และหมู่บ้านโทงะ (ทั้งหมดมาจากอำเภอฮิงาชิโตนามิ) และเมืองฟูกูมิตสึ (จากอำเภอนิชิโตนามิ)

**การเมืองการปกครอง**
ศาลาว่าการนครนันโตะ สาขาฟูกูมิตสึ
นครนันโตะมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครที่มาจากการเลือกตั้งเป็นฝ่ายนิติบัญญัติระบบสภาเดียวซึ่งประกอบด้วยสมาชิก 20 คน
นายกเทศมนตรีนครนันโตะคนปัจจุบันคือ มิกิโอะ ทานากะ ซึ่งดำรงตำแหน่งสมัยที่ห้า หลังจากได้รับการเลือกตั้งครั้งแรกเมื่อวันที่ 16 พฤศจิกายน ค.ศ. 2008

**อุตสาหกรรม**
นครนันโตะเป็นที่ตั้งของสตูดิโอแอนิเมชัน พีเอเวิกส์ ซึ่งสร้างรายการอนิเมะเรื่องต่าง ๆ เช่น คานัน (Canaan), แองเจิลบีทส์! แผนพิชิตนางฟ้า (Angel Beats!), ชาร์ลอตต์ (Charlotte) และซากุระเควสต์ (Sakura Quest) นครนันโตะยังเป็นที่ตั้งของสำนักงานใหญ่ของบริษัท KAWADA Technologies Inc. และสำนักงานใหญ่ของบริษัท Daiken Corporation นครนันโตะยังเป็นที่รู้จักจากเมืองแกะสลักไม้อินามิ ซึ่งเชื่อกันว่ามีการประกอบอาชีพแกะสลักไม้มาตั้งแต่ ค.ศ. 1390

**สถานที่ท่องเที่ยว**
 หมู่บ้านประวัติศาสตร์โกกายามะ- เมืองแกะสลักไม้อินามิ- สกีรีสอร์ตอิอ็อกซ์อาโรซา- สกีรีสอร์ทไทระ- วัดเซ็นโตกูจิ
ไฟล์:Gokayama ainokura gassho shuraku 20050504 5.jpg|บ้านหลังคาฟางแบบดั้งเดิมในย่านหมู่บ้านไอโนกูระ โกกายามะ
ไฟล์:INAMI TOWN OLD STREET.JPG|ถนนเก่าเมืองอินามิ
ไฟล์:Michinoeki Inami.021.jpg|ห้องโถงประติมากรรมอินามิ ตั้งอยู่ในที่พักริมทางอินามิ

**การศึกษา**
นครนันโตะมีโรงเรียนประถม 9 แห่ง และโรงเรียนมัธยมต้น 8 แห่งที่สังกัดเทศบาลนครนันโตะ และมีโรงเรียนมัธยมปลาย 3 แห่งที่สังกัดคณะกรรมการการศึกษาจังหวัดโทยามะ

**การขนส่ง**

**รถไฟ**
 22px บริษัทรถไฟญี่ปุ่นตะวันตก (JR West): สายโจฮานะ
** สถานี: จังหวัดโทยามะ – จังหวัดโทยามะ – ฮิงาชิอิชิงูโระ – ฟูกูมิตสึ – เอ็ตจูยามาดะ – โจฮานะ

**รถโดยสารประจำทาง**
 บริษัทรถบัสรถไฟคาเอ็ตสึโน- รถบัสด่วนรถไฟโทยามะจิโฮ

**ทางหลวง**
 alt= ทางด่วนโทไก-โฮกูริกุ- 156- 304- 359- 471

**ความสัมพันธ์ระหว่างประเทศ**
 China นครเช่าซิง มณฑลเจ้อเจียง ประเทศจีน เมืองมิตรภาพ ตั้งแต่มีนาคม ค.ศ. 1983- Greece เดลฟี ประเทศกรีซ เมืองมิตรภาพ ตั้งแต่มิถุนายน ค.ศ. 1986- Switzerland อาโรซา (Arosa) รัฐเกราบึนเดิน ประเทศสวิตเซอร์แลนด์ เมืองมิตรภาพ ตั้งแต่กันยายน ค.ศ. 1991- South Korea อำเภอพย็องชัง จังหวัดคังว็อน ประเทศเกาหลีใต้ เมืองมิตรภาพ ตั้งแต่กันยายน ค.ศ. 2002- Nepal Tukuche รัฐคัณฑกี ประเทศเนปาล เมืองพี่น้อง ตั้งแต่มกราคม ค.ศ. 1989- USA มาร์ลโบโร (Marlboro) รัฐนิวเจอร์ซีย์ สหรัฐอเมริกา เมืองพี่น้อง ตั้งแต่พฤษภาคม ค.ศ. 2003

**ในสื่อ**
เมืองมาโนยามะในอนิเมะเรื่อง ซากุระเควสต์ มีต้นแบบมาจากเมืองนันโตะ ซึ่งเป็นที่ตั้งสำนักงานใหญ่ของสตูดิโออนิเมะ พีเอเวิกส์

**ดูเพิ่ม**
 หมู่บ้านประวัติศาสตร์ชิรากาวาโงและโกกายามะ

**อ้างอิง**

**แหล่งข้อมูลอื่น**
 เว็บไซต์ทางการของนครนันโตะ ja

หมวดหมู่:นครในจังหวัดโทยามะ